b'\n_START_ARTICLE_\nFran Oro\xc5\xbeen\n_START_SECTION_\n\xc5\xbdivljenje in delo\n_START_PARAGRAPH_\nFran Oro\xc5\xbeen, ne\xc4\x8dak zgodovinarja Ignacija Oro\xc5\xbena, je po kon\xc4\x8dani gimnaziji v Celju (1873) na dunajski univerzi \xc5\xa1tudiral geografijo in zgodovino, leta 1881 opravil profesorski izpit in bil 1881/1882 poskusni kandidat na Dunaju. Slu\xc5\xbeboval je na dr\xc5\xbeavnem mo\xc5\xa1kem u\xc4\x8ditelji\xc5\xa1\xc4\x8du v Kopru (1882-1886), od februarja do oktobra 1886 na gimnaziji v Novem mestu, na dr\xc5\xbeavni realki v Ljubljani (1886-1889), od 1889 do smrti pa na dr\xc5\xbeavnem u\xc4\x8ditelji\xc5\xa1\xc4\x8du v Ljubljani. Bil je prvi na\xc4\x8delnik Osrednjega odbora Slovenskega planinskega dru\xc5\xa1tva (1893-1908) ter Dru\xc5\xa1tva slovenskih profesorjev (1906-1909)._NEWLINE_Kot zemljepisec in zgodovinar se je zanimal za gorski svet. Pisal je \xc4\x8dlanke in razprave, v katerih je povezoval planinstvo s slovensko kulturno zgodovino, ter jih objavljal v U\xc4\x8diteljskem tovari\xc5\xa1u, Popotniku, Slovencu, Ljubljanskem zvonu, Planinskem vestniku. Bil je za\xc4\x8detnik znanstvenega pogleda na turizem._NEWLINE_Ukvarjal se je z metodiko geografije, napisal ve\xc4\x8d u\xc4\x8dbenikov za pouk zemljepisa in domoznanstva. S Simonom Rutarjem je pripravil zemljepisni atlas za osnovne \xc5\xa1ole. Njegovo najpomembnej\xc5\xa1e delo pa je Vojvodina Kranjska I-II (COBISS)'